CELEX: 32021D0490
Language: et
Date: 2021-03-12 00:00:00
Title: Euroopa Keskpanga otsus (EL) 2021/490, 12. märts 2021, iga-aastase järelevalvetasu kogusumma kohta 2020. aastal (EKP/2021/8)

23.3.2021   
               
               
                  ET
               
               
                  Euroopa Liidu Teataja
               
               
                  L 101/107
               
            
         EUROOPA KESKPANGA OTSUS (EL) 2021/490,
         12. märts 2021,
         iga-aastase järelevalvetasu kogusumma kohta 2020. aastal (EKP/2021/8)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu määrust (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artiklit 30,
         ning arvestades järgmist:
         
                     (1)
                  
                  
                     Euroopa Keskpanga määruse (EL) 2019/2155 (EKP/2019/37) (2) jõustumisega, millega muudeti Euroopa Keskpanga määrust (EL) nr 1163/2014 (EKP/2014/41), (3) ei nõua Euroopa Keskpank (EKP) alates 2020. aasta tasuperioodist iga-aastase järelevalvetasu ettemaksu. Tasu kohaldatakse alles asjaomase tasuperioodi lõpus, kui tegelikud aastakulud on selgunud.
                  
               
                     (2)
                  
                  
                     Määruse (EL) nr 1163/2014 (EKP/2014/41) artikli 5 lõigete 1 ja 2 kohaselt arvutatakse järelevalve alla kuuluvate üksuste poolt makstavad iga-aastased järelevalvetasud EKP aastakulude alusel. aastakulude kogusumma määratakse kindlaks iga-aastaste kulutuste põhjal, mis hõlmab EKP-le otseselt või kaudselt järelevalveülesannete täitmisega kaasnevad kulud asjaomasel tasuperioodil.
                  
               
                     (3)
                  
                  
                     Määruse (EL) nr 1163/2014 (EKP/2014/41) artikli 8 kohaselt tuleb iga-aastane järelevalvetasu arvutamisel oluliste järelevalve alla kuuluvate üksuste ja oluliste järelevalve alla kuuluvate gruppide, vähem oluliste järelevalve alla kuuluvate üksuste ja vähem oluliste järelevalve alla kuuluvate gruppide osas aastakulu jagada järelevalve alla kuuluvate oluliste üksuste otsest järelevalvet ja järelevalve alla kuuluvate vähem oluliste üksuste kaudset järelevalvet teostavate asjaomaste funktsioonide kantud kulude põhjal.
                  
               
                     (4)
                  
                  
                     Määruse (EL) nr 1163/2014 (EKP/2014/41) artikli 5 lõike 3 kohaselt tuleb aastakulude arvutamisel arvesse võtta ka eelnevatel tasuperioodidel laekumata jäänud tasude summad, artikli 14 kohaselt laekunud intressimaksed ja artikli 7 lõike 3 kohaselt laekunud või tagasi makstud summad. Kooskõlas 2020. aasta tasuperioodi üleminekusätetega määruse (EL) nr 1163/2014 (EKP/2014/41) artiklis 17a tuleb 2020. aasta tasuperioodi aastakulude määramisel arvesse võtta ülejääk või puudujääk 2019. aasta tasuperioodi osas, mis määratakse, lahutades selle tasuperioodi tegelikud aastakulud selle tasuperioodi osas kohaldatud prognoositud aastakuludest.
                  
               
                     (5)
                  
                  
                     Määruse (EL) nr 1163/2014 (EKP/2014/41) artikli 5 lõike 4 kohaselt avaldatakse EKP veebilehel nelja kuu jooksul pärast iga tasuperioodi lõppu iga-aastaste järelevalvetasude kogusumma kõikide järelevalve alla kuuluvate üksuste ja järelevalve alla kuuluvate gruppide liikide kohta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kohaldatakse mõisteid Euroopa Keskpanga määruses (EL) nr 468/2014 (EKP/2014/17) (4) ja määruses (EL) nr 1163/2014 (EKP/2014/41).
         
         
            Artikkel 2
            Iga-aastase järelevalvetasu kogusumma 2020. aastal
            
               1.   Iga-aastase järelevalvetasu kogusumma 2020. aastal on 514 314 706 eurot lisas toodud arvutuste kohaselt.
            
            
               2.   Kõik järelevalve alla kuuluvate üksuste ja gruppide liigid maksavad iga-aastase järelevalvetasu kogusumma järgmiselt:
               
                           a)
                        
                        
                           järelevalve alla kuuluvad olulised üksused ja järelevalve alla kuuluvad olulised grupid: 476 526 421 eurot;
                        
                     
                           b)
                        
                        
                           järelevalve alla kuuluvad vähem olulised üksused ja järelevalve alla kuuluvad vähem olulised grupid: 37 788 285 eurot.
                        
                     
         
         
            Artikkel 3
            Jõustumine
            Käesolev otsus jõustub viiendal päeval pärast selle avaldamist Euroopa Liidu Teatajas.
            
         
         
            Frankfurt Maini ääres, 12. märts 2021
            
               
                  EKP president
               
               Christine LAGARDE
            
         
         
            (1)  ELT L 287, 29.10.2013, lk 63.
         
            (2)  Euroopa Keskpanga määrus (EL) 2019/2155, 5. detsember 2019, millega muudetakse määrust (EL) nr 1163/2014 järelevalvetasude kohta (EKP/2019/37) (ELT L 327, 17.12.2019, lk 70).
         
            (3)  Euroopa Keskpanga määrus (EL) nr 1163/2014, 22. oktoober 2014, järelevalvetasude kohta (EKP/2014/41) (ELT L 311, 31.10.2014, lk 23).
         
            (4)  Euroopa Keskpanga määrus (EL) nr 468/2014, 16. aprill 2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSMi raammäärus) (EKP/2014/17) (ELT L 141, 14.5.2014, lk 1).
      
      
         
            LISA
            Iga-aastase järelevalvetasu kogusumma arvutamine 2020. aasta kohta
            
                        (EURODES)
                     
                  
                         
                     
                     
                        Järelevalve alla kuuluvad olulised üksused ja järelevalve alla kuuluvad olulised grupid
                     
                     
                        Järelevalve alla kuuluvad vähem olulised üksused ja järelevalve alla kuuluvad vähem olulised grupid
                     
                     
                        Kokku
                     
                  
                        
                           Tegelikud aastakulud 2020. aasta kohta
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Ülejääk/puudujääk 2019. aastast
                        
                     
                     
                        
                           –23 076 537 
                        
                     
                     
                        
                           1 082 290 
                        
                     
                     
                        
                           –21 994 246 
                        
                     
                  
                        
                           Summad, mis võetakse arvesse kooskõlas määruse (EL) nr 1163/2014 (EKP/2014/41) artikli 5 lõikega 3
                        
                     
                     
                         
                     
                     
                         
                     
                     
                         
                     
                  
                        
                           Eelnevatel tasuperioodidel laekumata jäänud tasude summad
                        
                     
                     
                         
                     
                     
                         
                     
                     
                         
                     
                  
                        
                           Eespool osutatud määruse artikli 14 kohaselt laekunud intressimaksed
                        
                     
                     
                        –42 819 
                     
                     
                        –22 829 
                     
                     
                        –65 648 
                     
                  
                        
                           Eespool osutatud määruse artikli 7 lõike 3 kohaselt laekunud või tagasi makstud summad
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           KOKKU
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Kogusummad ei pruugi liitmisel olla ümardamise tõttu täpses vastavuses.)